stanford-oval/wikipedia huggingface dataset:
Manuel Bretón de los Herreros

| Manuel Bretón de los Herreros |
| --- | --- |
 Manuel Bretón de los Herreros
Henkilötiedot
Syntynyt: 1796
Kuollut: 1873 (76–77 vuotta)
Kansalaisuus:  Espanja
Ammatti:  kirjailija
Kirjailija
Äidinkieli: espanja
Tuotannon kieli: espanja
 Nimikirjoitus
Aiheesta muualla
Löydä lisää kirjailijoitaKirjallisuuden teemasivulta
Manuel Bretón de los Herreros (1796−1873) oli espanjalainen kirjailija, alkuaan sotilas, sittemmin virkamies, joka lopulta kohosi Madridissa kansalliskirjaston ylikirjastonhoitajaksi. Bretón oli 1800-luvun alkupuolella Espanjan merkittävin ja tuotteliain näyttämökirjailija. Hänen komedioissaan, joissa hän pilkkaa aikansa pikkuheikkouksia, on runsaasti koomisia tyyppejä, ja niiden dialogi on eloisaa. Niistä merkittävimpiä ovat Marcela ja Á Madrid me vuelvo. Bretón on kirjoittanut myös historiallisia näytelmiä sekä julkaissut lyyrikkona
Aiheesta muualla

Kuvia tai muita tiedostoja aiheesta Manuel Bretón de los Herreros Wikimedia Commonsissa
Luettelo Jennifer Lawrencen saamista palkinnoista ja ehdokkuuksista

Jennifer Lawrence Oscar-gaalassa vuonna 2011.
Tämä on luettelo Jennifer Lawrencen saamista palkinnoista ja ehdokkuuksista.
| Oscar-palkinto> Vuosi | Oscar-palkinto> Elokuva | Oscar-palkinto> Kategoria | Oscar-palkinto> Tulos | Oscar-palkinto> Lähde |
| --- | --- | --- | --- | --- |
| 2010 | Winter’s Bone | Paras naispääosa | Ehdokkuus |  |
| 2012 | Unelmien pelikirja | Paras naispääosa | Voitto |  |
| 2013 | American Hustle | Paras naissivuosa | Ehdokkuus |  |
| 2015 | Joy | Paras naispääosa | Ehdokkuus |  |
Bafta-palkinto
| Vuosi | Elokuva | Kategoria | Tulos | Lähde |
| 2012 | Unelmien pelikirja | Paras naispääosa | Ehdokkuus |  |
| 2013 | American Hustle | Paras naissivuosa | Voitto |  |
Critics' Choice Movie Awards
| Vuosi | Elokuva | Kategoria | Tulos | Lähde |
| 2010 | Winter’s Bone | Paras naispääosa | Ehdokkuus |  |
| 2012 | Unelmien pelikirja | Paras naispääosa | Ehdokkuus |  |
| 2012 | Unelmien pelikirja | Paras naispääosa komediaelokuvassa | Voitto |  |
| 2012 | Unelmien pelikirja | Paras näyttelijäkokoonpano | Voitto |  |
| 2012 | Nälkäpeli | Paras naispääosa toimintaelokuvassa | Voitto |  |
| 2014 | American Hustle | Paras naissivuosa | Ehdokkuus |  |
| 2014 | American Hustle | Paras näyttelijäkokoonpano | Voitto |  |
| 2014 | Nälkäpeli – Vihan liekit | Paras naispääosa toimintaelokuvassa | Ehdokkuus |  |
Golden Globe
| Vuosi | Elokuva | Kategoria | Tulos | Lähde |
| 2010 | Winter’s Bone | Paras naispääosa draamaelokuvassa | Ehdokkuus |  |
| 2012 | Unelmien pelikirja | Paras naispääosa musikaali- tai komediaelokuvassa | Voitto |  |
| 2013 | American Hustle | Paras naissivuosa | Voitto |  |
| 2015 | Joy | Paras naispääosa musikaali- tai komediaelokuvassa | Voitto |  |
Satellite Awards
| Vuosi | Elokuva | Kategoria | Tulos | Lähde |
| 2010 | Winter’s Bone | Paras naispääosa | Ehdokkuus |  |
| 2012 | Unelmien pelikirja | Paras naispääosa | Voitto |  |
| 2013 | American Hustle | Paras naissivuosa | Ehdokkuus |  |
Screen Actors Guild Awards
| Vuosi | Elokuva | Kategoria | Tulos | Lähde |
| 2010 | Winter’s Bone | Paras naispääosa | Ehdokkuus |  |
| 2012 | Unelmien pelikirja | Paras naispääosa | Voitto |  |
| 2012 | Unelmien pelikirja | Paras näyttelijäkokoonpano | Ehdokkuus |  |
| 2013 | American Hustle | Paras naissivuosa | Ehdokkuus |  |
| 2013 | American Hustle | Paras näyttelijäkokoonpano | Voitto |  |
Luettelo Ingrid Bergmanin saamista palkinnoista ja ehdokkuuksista

Tämä on luettelo Ingrid Bergmanin saamista palkinnoista ja ehdokkuuksista.
Mikko Tupamäki

| Mikko Tupamäki> Henkilötiedot |
| --- | --- |
Koko nimi:  Mikko Tupamäki
Syntynyt: 30. marraskuuta 1977 (ikä 46) Jyväskylä, Suomi
Kansalaisuus:   Suomi
Koripalloilija
Pituus:  185 cm
Pelaajaura
Seurajoukkueet
2001–2002 2003–2004:   BC Jyväskylä  BC Jyväskylä
Valmennusura
2004–2006 2006–2009 2009–2010 2010–2011 2011–2016 2016–:   Lpr:n Catz (apuv.)  HoNsU (naiset)  Ura-Basket  BC Nokia  Salon Vilpas  JBA (Jyväskylä)
Mikko Tupamäki (s. 30. marraskuuta 1977 Jyväskylä) on suomalainen koripallovalmentaja ja uransa lopettanut koripalloilija.
Pelaajaura

Tupamäki pelasi SM-sarjassa koripalloa kausina 2001–2002 sekä 2003–2004 BC Jyväskylän paidassa.
Valmennusura > Nais- ja I-divisioonajoukkueita

Tupamäki aloitti aikuisjoukkueiden valmentamisen vuonna 2004, jolloin hän toimi Lappeenrannan Catzin apuvalmentajana. Vuosina 2006–2009 Tupamäki valmensi HoNsU:n naisjoukkuetta, jonka hän nosti SM-sarjaan kausiksi 2007–2009. Tämän jälkeen Tupamäki siirtyi valmentamaan miesten I-divisioonassa pelannutta Ura-Basketia. Hän jatkoi kaudella 2010–2011 I-divisioona-tasolla, mutta siirtyi BC Nokian päävalmentajaksi.
Valmennusura > Salon Vilpas

Kaudeksi 2011–2012 Tupamäki siirtyi ensimmäistä kertaa SM-sarjan päävalmentajaksi tehtyään Salon Vilppaan kanssa valmentajasopimuksen. Helmikuussa 2016 Tupamäki ilmoitti siirtyvänsä pois Vilppaan päävalmentajan paikalta kauden päättyessä.
Valmennusura > Jyväskylä

Tupamäellä oli mahdollisuus jatkaa valmentamista kaudella 2016–2017 myös Korisliigassa, mutta hän palasi Keski-Suomeen valmentamaan M1DA:ssa pelannutta yhteenliittymäjoukkue Jyväskylä Basketball Academya.
Manuel Díaz

| Mitalit> Miesten miekkailu. Olympialaiset .Maa:   Kuuba | Mitalit> Miesten miekkailu. Olympialaiset .Maa:   Kuuba | Mitalit> Miesten miekkailu. Olympialaiset .Maa:   Kuuba | Miesten miekkailu> .Maa:   Kuuba |
| --- | --- | --- | --- |
|  Kultaa | St. Louis 1904 | säilä |  |
Maa:  
|  Kultaa | St. Louis 1904 | floretin joukkuekilpailu |  |
Manuel Dionisio Díaz Martínez (8. huhtikuuta 1874 Havanna – 20. helmikuuta 1929 Rochester, New York) oli kuubalainen säilä- ja florettimiekkailija ja säilän yksilökilpailun sekä floretin joukkuekilpailun olympiakultamitalisti vuoden 1904 olympialaisista. Diaz osallistui floretin joukkuekilpailuun yhdysvaltalais-kuubalaisessa sekajoukkueessa.
Manuel Chaves González

Manuel Chaves González
Manuel Chaves González (s. 7. heinäkuuta 1945 Ceuta) on espanjalainen sosialistisen työväenpuolueen poliitikko. Hän toimi vuosina 1990–2009 Andalusian itsehallintoalueen presidenttinä ja on ollut sosialistisen työväenpuolueen puheenjohtajana vuosina 2000–2012.
Manuel Castro Ruiz

Manuel Castro Ruiz
Manuel Castro Ruiz (9. marraskuuta 1918 – 18. marraskuuta 2008) oli katolisen kirkon meksikolainen pappi.
Castro Ruiz syntyi Moreliassa, Michoacánissa. Hän sai vihkimyksensä papiksi 19. kesäkuuta 1943 ja piispaksi 27. joulukuuta 1965. Hän oli ensin vuodesta 1965 Cincarin titulaaripiispa ja Yucatánin apulaispiispa. 20. syyskuuta 1969 hänet nimitettiin Yucatánin arkkipiispaksi, jona hän toimi vuoteen 1995. Seuraajaksi astui hänen vetäydyttyään Emilio Carlos Berlie Belaunzarán.
Castro Ruiz kuoli hieman 90-vuotispäivänsä jälkeen marraskuussa 2008.
Manuel Chuanguira Machado

Manuel Chuanguira Machado (11. kesäkuuta 1950 – 11. lokakuuta 2023) oli mosambikilainen roomalaiskatolinen piispa. Hänet vihittiin papiksi 13. joulukuuta 1981 ja nimitettiin Guruén hiippakunnan johtoon 6. joulukuuta 1993. Piispaksi vihkiminen seurasi 22. toukokuuta 1994. Pääkonsekraattorina toimi Jaime Pedro Gonçalves, jota avustivat Peter Stephan Zurbriggen ja Bernardo Filipe Governo.
Chuanguira Machado erosi tehtävistään piispana 9. lokakuuta 2009.
Merikrotti

| Merikrotti |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Krottikalat Lophiiformes
Heimo::  Lophiidae
Suku::  Lophius
Laji::  piscatorius
Kaksiosainen nimi
 Lophius piscatorius  Linnaeus, 1758 
Katso myös
   Merikrotti Wikispeciesissä   Merikrotti Commonsissa 
Infobox OKNimi-testi OKIUCN-testi OK: 
Lophius piscatorius
Merikrotti (Lophius piscatorius) on krottikalojen (Lophiiformes) lahkoon kuuluva merikala. Se esiintyy Koillis-Atlantin rannikkovesissä Barentsinmereltä Gibraltarinsalmeen, Välimerelle ja Mustallemerelle.
Koko

Naaraat voivat kasvaa kahden metrin pituisiksi. Suurin tunnettu yksilö painoi 99,4 kg. Koiraat ovat paljon pienempiä, noin 20–30 % naaraiden koosta.
Ravinto

Merikrottien ravintoa ovat kalat ja äyriäiset. Naaraalla on loistava tuikku, joka houkuttelee saalista sen eteen.
Lisääntyminen

Merikrottinaaras on sukukypsä myöhään, vasta noin 70 cm:n pituisena. Munat kelluvat vedessä, ja toukat siirtyvät syvemmälle aikuistumaan.
Käyttö

Merikrotti on herkullinen ruokakala, mikä on huomattu varsin myöhään, toisen maailmansodan jälkeen. Kalan lihan koostumus ja maku muistuttaa paljon hummeria. Ruumiin kokoon nähden valtavaa päätäkään ei enää heitetä pois vaan siitä keitetään kalalientä. Merikrotti on syvänmeren kala, jonka kantaa on vaikea arvioida. Siksi sen lukumäärä saattaa romahtaa yllättäen, eikä merikrotin käyttöä ravinnoksi siis suositella. Laji kuuluu muun muassa WWF:n kuluttajien kalaoppaassa punaisten lajien listalle.
Linkit

Lophius piscatorius (peilipalvelin) FishBase. R. Froese ja D. Pauly (toim.).(englanniksi)
Marcelo Daniel Colombo

Marcelo Daniel Colombo (s. 27. maaliskuuta 1961 Buenos Aires) on argentiinalainen roomalaiskatolinen piispa. Hänet vihittiin papiksi Quilmesin hiippakuntaan 16. joulukuuta 1988 ja nimitettiin Oránin hiippakunnan johtoon 8. toukokuuta 2009. Piispaksi vihkiminen seurasi 8. elokuuta. Pääkonsekraattorina toimi Luis Teodorico Stöckler, jota avustivat Mario Antonio Cargnello ja Jorge Rubén Lugones. Colombo asetettiin virkaansa 22. elokuuta.
Metelinkankaan jätinkirkko

| Metelinkankaan jätinkirkko> Sijainti |
| --- | --- |
 Metelinkankaan jätinkirkko
Koordinaatit:  64.73165332°N, 25.8991616°E
Valtio:  Suomi
Paikkakunta:  Tyrnävä
Historia
Tyyppi:  Jätinkirkko
Ajanjakso:  esihistoria
Korkeus:  55,0  m
Pinta-ala:  880 (40 × 22)  m²
Infobox OKNimi-testi OK: 
Metelinkankaan jätinkirkko eli Metelinvaaran jätinkirkko on Pohjois-Pohjanmaalla Tyrnävällä sijaitseva jätinkirkko.
Sijainti

Jätinkirkko sijaitsee Tyrnävän kirkosta noin 6,2 kilometriä itäkaakkoon, jossa se on Kukkolanvaaran laelta noin 700 metriä koilliseen sijaitsevan Metelinkankaan pohjoisreunalla. Kangas on hiekkakaartojen laikuttamien suoalueiden ympäröimää. Jätinkirkon reunalle ulottuu sorakuoppa.
Jätinkirkko

Jätinkirkko sijaitsee vaaran pohjoissivulla, johon muinaisen meren aallokko ja mereltä työntyneet jäät ovat muodostaneet vahvan puskuvallin, johon jätinkirkon sisäosa on raivattu. Kivirakka on kiistatta luonnonmuodostuma, mikä ilmenee pohjois- ja eteläpuolen reunoja tarkastelemalla . Itä- ja länsipuolen vallit taas ovat selvästi ihmisen raivaamia. Jätinkirkon sisäosa on suorakaiteen muotoinen, ja itä- ja länsipäässä on raivattu aukot, joita kutsutaan porteiksi. Kivivalli on ulkoa mitattuna 40 metriä pitkä ja 22 metriä leveä. Ulkomitat ovat selvästi suuremmat kuin raivatun sisäalueen mitat, jotka ovat pituus 25 metriä ja leveys 10 metriä. Jätinkirkon pituusakseli osoittaa 70 astetta pohjoissuunnasta myötäpäivään eli itäkoilliseen. Keskiosa on hieman kivikkoinen. Viereinen sorakuoppa ulottuu jätinkirkon reunalle asti, mutta soranotto ei ole sitä vahingoittanut. Sen sijaan jätinkirkossa kiinni ollut kiviröykkiö on tuhoutunut.
Marianna Ridderstad mittasi kohdetta paleoastronomisen tutkimuksensa aikana ja on havainnut siinä kaksi sisäkkäistä kivivallia. Toisesta kivivallista ei ole mainintaa muissa lähteissä.
Jätinkirkko on ajoitettu jääkauden jälkeisen maankohoamisen aiheuttaneen rannansiirtymisen avulla noin vuosiin 3000–2500 eaa.
Tutkimuksia

Jätinkirkkoa ei ole tutkittu vielä, mutta Hjalmar Appelgren tutki sitä muinaislinnoja käsittelevien kenttätutkimuksiensa aikana ja julkaisi siitä pohjapiirroksen vuonna 1891. Sen ovat käyneet tarkistamassa vuonna 1914 Aarne Europaeus ja vuonna 1979 Paula Purhonen. Vuonna 1997 Mika Sarkkinen sisällytti sen Limingan inventointiin, mutta ei yrityksistään huolimatta löytänyt alueelta asuinpaikkoja.
Hoitaminen

Jätinkirkkoa ei hoideta millään tavalla. Sen liepeille on kuitenkin pystytetty kaksi muinaisjäännöksestä varoittavaa kylttiä.
Aiheesta muualla

Kirjastovirma: Limingan muinaislinnat (Arkistoitu – Internet Archive)
Suomen jätinkirkot
| --- | --- |
Pohjois-Karjala:  Ison Mahosaaren jätinkirkko
Etelä-Pohjanmaa:  Korkeamäen jätinkirkko • Storbackenin jätinkirkot
Pohjanmaa:  Bäckeshällornan jätinkirkko • Hembackenin jätinkirkko • Honkobackharjun jätinkirkko • Högryggenin jätinkirkko • Höysälänjärven jätinkirkko • Jäknabackenin jätinkirkko • Kejsmolandsbackenin jätinkirkko • Kåtabackenin jätinkirkko • Racklen jätinkirkko • Snårbackenin jätinkirkko • Svedjebackenin jätinkirkko • Tallbackharjun jätinkirkot • Tavoman jätinkirkko
Keski-Pohjanmaa:  Hangaskankaan jätinkirkko • Honkiperän Hautakankaan jätinkirkko • Kiimanevan Hautakankaan jätinkirkko • Kirkkoharjun jätinkirkko • Korven jätinkirkko • Kämppäkankaan jätinkirkko • Pahikaisharjun jätinkirkko • Pikku Hautakankaan jätinkirkko • Tressunharjun jätinkirkot
Pohjois-Pohjanmaa:  Hiidenlinna • Jätinlinna • Jättiläissaaren jätinkirkko • Kehäkankaan jätinkirkko • Keskimmäisenkankaan jätinkirkko • Kettukankaan jätinkirkko • Kivilammen jätinkirkko • Kiviojakankaan jätinkirkko • Kotakankaan jätinkirkko • Käyräkankaan jätinkirkot • Laivakankaan jätinkirkko • Linnamaan jätinkirkko • Linnakankaan jätinkirkko • Linnankankaan jätinkirkko • Linnansaaren jätinlinna • Luola-ahon jätinkirkko • Metelinkankaan jätinkirkko • Metelinkirkko • Miehennevan jätinkirkko • Mustosenkankaan jätinkirkko • Mäntyselän jätinkirkko • Pattijoen Kastelli • Pesuankankaan jätinkirkko • Pikku Jakenaron jätinkirkko • Pikku Liekokankaan jätinkirkot • Pirttihaudankankaan jätinkirkko • Pirttivaaran jätinkirkot • Rajakankaan kirkko • Tyrnävän Hautakankaan jätinkirkko
Lappi:  Jatulinlehdon jätinkirkko
Madam C. J. Walker

| Madam C>  J. Walker |
| --- | --- |

Henkilötiedot
Muut nimet:  Sarah Breedlove
Syntynyt: 23. joulukuuta 1867 Delta, Louisiana, Yhdysvallat
Kuollut: 25. toukokuuta 1919 (51 vuotta) Irvington, New York, Yhdysvallat
Kansalaisuus:  yhdysvaltalainen
Muut tiedot
Omaisuus:  8 miljoonaa dollaria (nykyrahassa, kuolinaikana noin 600 000 dollaria)
Yritys:  Madam C. J. Walker Manufacturing Company
Puoliso:  Moses McWilliams (1882–1887) John Davis (1894–n.1903) Charles Joseph Walker (1906–1912)
Lapset:  A'Lelia Walker
Aiheesta muualla
Kotisivu
Madam C. J. Walker (syntyjään Sarah Breedlove; 23. joulukuuta 1867 Delta, Louisiana – 25. toukokuuta 1919 Irvington, New York) oli yhdysvaltalainen yritysjohtaja, poliittinen aktivisti ja hyväntekeväisyyden harjoittaja. Kärsittyään kaljuuntumista aiheuttavasta päänahan sairaudesta Walker kehitti suuren suosion saaneen afroamerikkalaisille suunnatun hiustenhoitotuotteiden sarjan. Hän perusti hiustuotteiden valmistukseen ja myyntiin keskittyneen Madam C. J. Walker Manufacturing Companyn, jonka menestyksen myötä Walkerista tuli yksi aikansa vauraimmista afroamerikkalaisista naisista.
Elämä

Walker syntyi Sarah Breedlove -nimisenä vuonna 1867 puuvillaplantaasilla Louisianan Deltassa. Hänen vanhempansa olivat vapautettuja orjia, jotka olivat Yhdysvaltain sisällissodan jälkeen ryhtyneet vuokraviljelijöiksi. Perheessä oli kuusi lasta, joista neljä poikaa ja kaksi tyttöä. Walkerista tuli orpo seitsemänvuotiaana, ja sen jälkeen hän asui siskonsa kanssa ja työskenteli puuvillapelloilla. Walker avioitui 14-vuotiaana Moses McWilliamsin kanssa, mutta jäätyään 1887 leskeksi hän jäi kaksivuotiaan Lelia-tyttärensä yksinhuoltajaksi.
Walker muutti 1889 Saint Louisiin, jossa hänen veljensä työskentelivät partureina. Walkerin taloudellinen tilanne oli vaikea, ja hänellä oli terveydellisiä ongelmia, joiden vuoksi hän menetti hiuksensa. Vuonna 1904 hän löysi afroamerikkalaisen naisyrittäjän Annie Turnbo Malonen hiusten kasvua edistävän lääkeaineen ja pääsi myös Malonen yrityksen myyntiedustajaksi. Seuraavana vuonna hän muutti Denveriin, jossa hän avioitui Charles Joseph Walkerin kanssa ja muutti nimensä Madam C. J. Walkeriksi. Walker työskenteli Denverissä kokkina apteekkarilla, jolta oppi kemiaa. Taitojensa avulla hän kehitti hilsettä ja muita ajalle tavanomaisia hygieniaongelmia vähentäneen voiteen. Keksinnön ansiosta Walker pystyi esittelemään oman, ensisijaisesti afroamerikkalaisille naisille suunnatun hiustenhoitotuotteiden valikoiman.
Avioeron jälkeen Walker muutti ensin Pittsburghiin ja myöhemmin Indianapolisiin, jonne hän rakennutti tehtaan, Madam C. J. Walker Manufacturing Companyn. Yritys menestyi hienosti ja myynti ylitti Walkerin viimeisenä elinvuotena 500 000 dollaria. Yrityksen palkkalistoilla oli lopulta 40 000 afroamerikkalaista Yhdysvalloissa, Keski-Amerikassa ja Karibialla.  Walker tarjosi työmahdollisuuksia ja taloudellista itsenäisyyttä tuhansille afroamerikkalaisille naisille, jotka tuolloin pystyivät työllistymään lähinnä palvelijoiksi, pesulatyöntekijöiksi tai muihin pienipalkkaisiin tehtäviin. Walker perusti ympäri Yhdysvaltoja useita kauneusalan oppilaitoksia, jotka mahdollistivat naisten työllistymisen hius- ja kauneusalalle.
Kierreltyään Latinalaisessa Amerikassa ja Karibialla yrityksensä kansainvälistä toimintaa edistämässä Walker palasi Yhdysvaltoihin ja muutti vuonna 1916 New Yorkin Harlemiin. Hän jatkoi liiketoimintansa edistämistä, mutta jätti Indianapolisin tehtaan päivittäisen johtamisen muiden vastuulle.
Elämä > Hyväntekeväisyys ja poliittinen toiminta

Harlemissa Walker uppoutui Harlemin renessanssin poliittiseen ja sosiaaliseen kulttuuriin. Hän oli aktiivinen hyväntekeväisyyden harjoittaja ja poliittinen toimija. Walker muun muassa tuki taloudellisesti NMKY:n ja National Association for the Advancement of Colored People -järjestön toimintaa sekä maksoi korkeakoulujen lukukausimaksut usealle afroamerikkalaiselle opiskelijalle. Hän vastusti poliittisissa puheenvuoroissaan rotuerottelua ja mustien lynkkauksia. Ennen kuolemaansa Walker laati testamentin, jossa hän lahjoitti merkittävän osan tulevista tuotoistaan hyväntekeväisyyteen.
Walkerin omaisuuden on arvioitu olleen hänen kuolemansa aikaan noin 600 000 dollaria, joka nykyrahassa on noin kahdeksan miljoonaa dollaria. Useissa lähteissä hänen on todettu olleen ensimmäinen nainen, joka on tullut miljonääriksi itse rakentamansa omaisuuden myötä.
Aiheesta muualla

Kuvia tai muita tiedostoja aiheesta Madam C. J. Walker Wikimedia Commonsissa
Madam C.J. Walkerin virallinen kotisivu (englanniksi)
Madam C. J. Walker autoajelulla.
Maisa Tikkanen

Maija-Liisa (Maisa) Tikkanen (s. 14. syyskuuta 1952 Oulujoki) on suomalainen tekstiilitaiteilija.
Maisa Tikkanen syntyi työkaluviilaaja Uuno Olavi Tikkasen ja keittäjä Elina Kokkosen perheeseen. Hänen puolisonsa vuodesta 1984 on taidemaalari Esa Tapani Tuomiranta. Tikkanen tuli ylioppilaaksi 1971 ja valmistui Taideteollisesta korkeakoulusta 1975. Toimittuaan Tampellan painokangassuunnittelijana 1977–1978 hän on ollut vapaa taiteilija, opettaja ja luennoija vuodesta 1979.  Savonlinnan Taidelukion kuvataiteen lehtorina Tikkanen toimi 1998–2002. Hän on pitänyt yksityisnäyttelyitä vuodesta 1980 ja osallistunut yhteisnäyttelyihin vuodesta 1973 sekä Suomessa että ulkomailla. Hänen teoksiaan on esillä useissa eri museoissa, kokoelmissa ja julkisissa tiloissa. Suomi muotoilee -näyttelyn kunniamaininta myönnettiin Tikkaselle 1985, Muotoilun valtionpalkinnon hän sai 1989, Mikkelin läänin taiteilijapalkinnon 1991 ja Vuoden tekstiilitaiteilijaksi hänen valittiin 1994. Tikkaselle myönnettiin valtion viisivuotinen taiteilija-apuraha 2002, Suomen Kulttuurirahaston kolmivuotisen taiteilija-apurahan hän sai 2008.
Aiheesta muualla

Maisa Tikkanen on mainio valinta Vuoden tekstiilitaiteilijaksi, HS 17.9.1994
Malesian jääkiekkomaajoukkue

| Malesia |
| --- | --- |
Liitto:  Malesian jääkiekkoliitto
Valmentaja:   Khia Peng Tan
Eniten otteluita:  Eu Jin Yap: (52)
Eniten maaleja:  Bin Kin Loke: (77)
Eniten pisteitä:  Bin Kin Loke: (131)
IIHF-ranking:  55. (27.5.2024)
Ensimmäinen ottelu
  Malesia 7–3 Hongkong  (Changchun, Kiina; 26. tammikuuta, 2007) 
Suurin voitto
  Malesia 7–3 Hongkong  (Changchun, Kiina; 26. tammikuuta, 2007) 
Suurin tappio
  Pohjois-Korea 15–0 Malesia  (Changchun, Kiina; 30. maaliskuuta, 2007) 
Malesian jääkiekkomaajoukkue edustaa Malesiaa kansainvälisissä jääkiekko-otteluissa. Malesia on liittynyt Kansainvälisen jääkiekkoliiton IIHF:n jäseneksi vuonna 2006. Maa sijoitettiin ensimmäistä kertaa jääkiekon maailmanrankingiin vuonna 2020. Vuonna 2022 maassa oli sata rekisteröitynyttä miesjääkiekkoilijaa ja kaksi jäähallia.
Vuonna 2022 maajoukkueen otti osaa maailmanmestaruuskilpailujen 4. divisioonan turnaukseen.
Joukkueen kokoonpano

Maalivahdit
Abdul Hakim Ismail
Adrian Chow Meng Yenn
Puolustajat
Reezman Isa
Moi Jia Yung
Jamil David Ahmad Mokhtar
Haniff Mahood
Zekri Mohamad Noor
Ahmad Bazli Abu Safian
Hyökkääjät
Khairil Azril
Khoo Seng Chee
Jeremy Chee Tack Hoong
Loke Ban Kim
Imran Mohamad Noor
Gary Tan Khia Peng
Chew Jeen Sern
Teh Ton Tee
Mau Yik Woon
Yeoh Keong Yau
Päävalmentaja
Kristóf Kovago
Sijoituksia > Maailmanranking

2020 - 53.
2021 - 53.
2022, helmikuu - 53.
Sijoituksia > Maailmanmestaruuskilpailut

2020 - 4. divisioonan maailmanmestaruuskilpailut peruttiin koronaviruspandemian vuoksi.
2021 - 4. divisioonan maailmanmestaruuskilpailut peruttiin koronaviruspandemian vuoksi.
2022 - 4. divisioona, 4.
2023 - 3. divisioonan B-lohko
Luxemburgin kansallisarkisto

| Luxemburgin kansallisarkisto (ANLux)  |
| --- | --- |

 Luxemburgin kansallisarkisto on rakennettu Luxemburgin kaupungin linnoituksen entiseen sotilaskasarmiin.
Perustettu:  1968
Tehtävä:  kansalliseen kulttuuriperintöön kuuluvien asiakirjojen säilyttäminen
Ministeriö:  kulttuuriministeriö
Sijainti:  Plateau du Saint-Esprit 1475, Ville-Haute  Luxemburg
Valtio:  Luxemburg
Aiheesta muualla
Sivusto
Luxemburgin kansallisarkisto (ransk. Archives nationales de Luxembourg) on Luxemburgin valtion virasto, joka on perustettu vuonna 1968. Viraston toimenkuva on arkistointi Luxemburgin alueella. Sen tehtäviä ovat asiakirjojen luokittelu, dokumentointi ja säilyttäminen.
Kansallisarkiston tehtävä on varmistaa kansallisen kulttuuriperintöön kuuluvien asiakirjojen säilyminen, toimia arkistotoimen asiantuntijaviranomaisena sekä edistää kansalliseen kulttuuriperintöön kuuluvien yksityisten asiakirjojen säilyttäminen sekä uusien kokoelmien hankinta. Lisäksi arkisto huolehtii kulttuuriperintöön kuuluvien asiakirjojen tarjoamisen tutkijoiden käyttöön.
Kansallisarkiston uuden rakennuksen työmaakuva vuodelta 2022.
Marco Steinauer

Marco Steinauer (s. 13. huhtikuuta 1976 Einsiedeln, Sveitsi) on sveitsiläinen mäkihyppääjä, joka kilpaili kansainvälisellä tasolla vuosina 1992–2006. Naganon olympialaisissa 1998 Steinauer sijoittui joukkuemäessä kuudenneksi, suurmäessä 33:nneksi ja normaalimäessä sijalle 56. Salt Lake Cityn olympialaisissa 2002 hän sijoittui joukkuemäessä seitsemänneksi ja suurmäessä sijalle 45.
Steinauerin paras henkilökohtainen sijoitus MM-kisoista on vuodelta 1995 Thunder Bayn kisojen 14. sija normaalimäessä. Samojen kisojen joukkuemäessä Sveitsi sijoittui viidenneksi. Lentomäen maailmanmestaruuskilpailuissa Vikersundissa 2000 hän sijoittui 30. sijalle.
Steinauerin paras sijoitus mäkihypyn maailmancupin osakilpailuissa on neljäs sija, jonka hän saavutti kaudella 1995–1996 joulukuussa Planicassa ja tammikuussa Engelbergissä. Kaikkiaan hän sijoittui seitsemän kertaa kymmenen parhaan joukkoon maailmancupin henkilökohtaisissa kilpailuissa.